Cholet Basket

O **Cholet Basket** é un club profesional de baloncesto francés con sede na cidade de Cholet, no País do Loira. Actualmente xoga na Ligue Nationale de Basket Pro A (LNB), a máxima categoría do baloncesto galo. No ano 2010 o club gañou o seu primeiro campionato de liga, o que supuxo o seu terceiro título importante tras gañar en 1998 e 1999 a Copa. O Cholet xoga os seus partidos como local en La Meilleraie, un pavillón con capacidade para 5&nbsp;191 espectadores.

## Historia 
O baloncesto chega á cidade de Cholet en 1928 coa creación da sección de baloncesto do club deportivo Jeune France por Jean Leroux. Coa ambición de chegar á Nationale 1, máxima categoría do baloncesto francés, os dirixentes da sección de baloncesto deciden abandonar o Jeune France e fundar en 1975 o Cholet Basket baixo a presidencia de Michel Léger. O club consegue o seu obxectivo en tan só doce anos, debutando na primeira división na temporada 1987−88. O equipo consegue manterse na categoría e aos poucos comeza a finalizar normalmente entre os dez primeiros clasificados. En 1999 o club gaña o seu primeiro título, a Copa de Francia, conseguindo ademais clasificarse para xogar na Euroliga. Na máxima competición continental finalizou cun balance de tres vitorias e trece derrotas. 

O club sempre destacou polo seu sistema de formación de novos xogadores. De feito, na temporada 2004−05, dos doce xogadores do equipo profesional, até dez viñan das categorías de formación do club. Algún exemplo destes xogadores son Antoine Rigaudeau, Jim Bilba ou Mickaël Gelabale. Na temporada 2008−09 o Cholet estivo a piques de gañar o seu primeiro título continental, mais perde na final do EuroChallenge (75–77) ante a Virtus Bologna. Porén, a decepción durou pouco, xa que no ano 2010 o equipo consegue gañar o seu primeiro título de Liga após acabar no primeiro lugar da clasificación e vencer na final dos play-offs polo título ao Le Mans. Grazas ao título o equipo volve a xogar a Euroliga para a temporada 2010–11, aínda que caen eliminados na primeira rolda con catro vitorias e seis derrotas. Destaca a súa vitoria por 82−78 ao Fenerbahçe Ülker, nesa altura invictos na competición. Na competición doméstica o equipo volve a ocupar o primeiro posto na liga, mais non consegue gañar ao título ao perder na final dos play-offs ante o SLUC Nancy. Despois de perder nas semifinais na temporada seguinte, o Cholet deixa de ocupar os primeiros postos da liga, converténdose nun equipo da zona da clasificación.

### Ano a ano 
## Xogadores 
### Destacados 
*  Valéry Demory
*  Bruno Coqueran
*  Stéphane Ostrowski
*  Patrick Cham
*  Antoine Rigaudeau
*  Jim Bilba
*  David Albert
*  David Gautier
*  Éric Micoud
*  Aymeric Jeanneau
*  Fabien Dubos
*  Cédric Ferchaud
*  Claude Marquis
*  Mickaël Gelabale
*  Cyril Akpomedah
*  Steed Tchicamboud
*  Nando de Colo
*  Rodrigue Beaubois
*  Fabien Causeur
*  Rudy Gobert
*  Jimmal Ball
*  Scooter Barry
*  Paul Fortier
*  DeRon Hayes
*  Mike Jones
*  Micheal Ray Richardson
*  James Blackwell
*  Graylin Warner
*  K'Zell Wesson
*  Terrell Lyday
*  Lamayn Wilson
*  Taj Gray
*  John Linehan
*  Antywane Robinson
*  Randal Falker
*  Tony Stanley
*  Chandler Parsons
*  Michael Wright
*  Samuel Mejia
*  John Amaechi
*  Tony Dorsey
*  Artūras Karnišovas
*  Arvydas Eitutavičius
* / Moon Tae-jong

## Títulos 
**Liga de Francia**
* **Campións** (1): 2010
* *Subcampións* (2): 1988, 2011

**Copa de Francia**
* **Campións** (2): 1998, 1999
* *Subcampións* (2): 2005, 2008

**Supercopa de Francia**
* **Campións** (1): 2008

## Notas 
## Véxase tamén 
### Ligazóns externas 
* Sitio web oficial